כ"ט תמוז תשע"ו

 04 אוגוסט 2016

תומר שלום רב,

קראתי בכאב ובהזדהות מלאה את דבריך שפורסמו ב"ידיעות אחרונות".

מחזק את ידיך ומודה לך על כל שעשית למען בטחוני האישי ולמען ביטחונם של מי שטוען כלפיך טענות מתוך טמטום ורשעות לב.

בזמן שקראתי את הדברים מיד צף ועלה בראשי ציטוט מתוך ספרו של הצנחן היהודי, יואל פלג, שצנח בלב אירופה הכבושה בניסיון הנועז והנואש להגיע אל אחיו היהודים וכך כתב בספרו "רוח גדולה", את הפסקה הבאה:

אם תצא ולא תחזור- גיבור תהיה.

אם תצא ותחזור- תישפט.

אם תשב ולא תעשה - תישפט.

ואז מוסיף את מה שאני מקווה שיחזק את ידיך ואת ידיהם של שליחיו הנאמנים של עם ישראל, והם הרוב המכריע: "ואולם העם הזה יוסיף להתקיים אם תמיד ימצאו לנו כאלו שיאמרו – מי ילך אם לא אני? והם ילכו גם בדעתם, שאם יחזרו אולי ישפטו בידי אלה שלא הלכו.

איתך ועם כל עם ישראל היפה!

רוני מרום,

ראש מועצת מצפה רמון